GFPT โบรกอัพกำไรปี 65 แตะ 1.25 พันลบ. โตทะลัก 499% พ่วงเป้าใหม่ 17 บาท  
GFPT โบรกอัพกำไรปี 65 แตะ 1.25 พันลบ. โตทะลัก 499% รับราคาไก่-ยอดส่งออกพุ่ง พร้อมปรับเป้าใหม่ 17 บาท  
GFPT โบรกอัพกำไรปี 65 แตะ 1.25 พันลบ. โตทะลัก 499% รับราคาไก่-ยอดส่งออกพุ่ง พร้อมปรับเป้าใหม่ 17 บาท  
18 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (25 เม.ย.2565) ว่า บริษัท จีเอฟพีที จำกัด (มหาชน) หรือ GFPT มีมุมมองเชิงบวก ปรับคำแนะนำซื้อและเพิ่มราคาเป้าหมาย 17 บาท (พีอี 17 เท่า) คาดกำไรสุทธิไตรมาส 1/2565 ที่ 287 ล้านบาท สูงกว่าคาดเดิม และโต 373% เทียบช่วงเดียวกันของปีก่อน โต 430% เทียบไตรมาสก่อนหน้า เด่นกว่า CPF เพราะราคาเนื้อสัตว์ไทยโตเด่นกว่าเพื่อนบ้านทำให้ GFPT ที่มี operation เฉพาะในไทยได้ประโยชน์มากกว่า
ทั้งนี้คาด GFPT ในไตรมาส 1/2565 เติบโตทั้งยอดขายและ GPM เพราะถึงแม้ต้นทุนอาหารสัตว์เพิ่มขึ้นแต่ช้ากว่าการเพิ่มของราคาไก่/โครงไก่ และยังมีปริมาณขายเพิ่มขึ้น ราคา+ปริมาณส่งออกเพิ่มขึ้น รวมทั้งนี้บริษัทย่อยคือ McKet+GFN มีกำไรเพิ่มขึ้น
นอกจากนี้ในไตรมาส 2/2565 คาดกำไรสุทธิยังเติบโต เทียบช่วงเดียวกันของปีก่อน เทียบไตรมาสก่อนหน้าต่อเนื่องจากการส่งออกที่เพิ่มขึ้นและราคาไก่ในประเทศยังเพิ่มขึ้น
สำหรับปี 2565 ปรับประมาณการขึ้น 7% คาดกำไรสุทธิ 1,254 ลบ โต 499% เทียบช่วงเดียวกันของปีก่อน เนื่องจากภาวะ food inflation ทำให้ราคาไก่เพิ่มขึ้น ขณะที่การคลายล็อกดาวน์และความต้องการส่งออกแข็งแกร่งช่วยเพิ่มปริมาณขายในประเทศและการส่งออก สอดคล้องกับการเพิ่มกำลังการผลิตไก่แปรรูปในไตรมาส 3/2564